Source: https://pravnapraksa.si/Default.aspx?id=115
Timestamp: 2018-06-24 07:18:14+00:00
Document Index: 1433936

Matched Legal Cases: ['sodišče ', 'sodišče ', 'Sodišče ', 'sodišče ', 'Sodišče ', 'sodišče ', 'sodišče ']

letnik 2016, številka 24, 16. 6. 2016 > Kazalo
Toliko odličnih knjig. Vsi ti suvereni filozofi in pronicljivi teoretiki. Kakovostna študijska literatura. Ure zanimivih predavanj profesorjev in analitičnega študija prava. Preverjanje znanja na verodostojnih izpitih. Številni pravnoizobraževalni programi in ustanove. Odločbe najvišjih sodišč, predvsem ustavnih sodišč in Evropskega sodišča za človekove pravice. Leposlovje, ki naslavlja teme o pravu in pravičnosti, umnosti in razumnosti, sočutju in solidarnosti. Itd. Toliko pravno- in političnofilozofske misli, v toliko zgodovinskih obdobjih in stoletjih ... Tudi slovenskega naroda in slovenske nacije.
V posameznih pravnih redih držav članic Evropske unije se insolvenčno pravo in insolvenčni postopki med seboj bolj ali manj razlikujejo. Nekateri pravni redi so bolj ugodni za upnike, drugi za dolžnike. Nekateri so relativno novi, spet drugi preverjeni in preizkušeni. Stečajni turizem je posebna oblika forum shoppinga (izbira najugodnejšega sodišča),skaterim želi dolžnik izkoristiti ugodnosti, ki mu jih prinašajo stečajni predpisi drugega pravnega reda. Tesno je povezan z institutom središča...
Pri odpravnini je tako, da dokler je govora o ulomkih in prejšnjih povprečnih plačah, so stvari še kar jasne, ko pa je treba izračunati točen znesek odpravnine, se velikokrat rado zatakne. Da se ne bi, je v nadaljevanju nekaj praktičnih napotkov.
Marko Brus
Podjemna pogodba je ena najpogosteje sklenjenih pogodb sploh. Pri podjemni pogodbi naročnik plača za opravljeno storitev, ki pogosto pripelje tudi do nastanka nove stvari in prenosa lastninske pravice na naročnika. Bistvo podjemne pogodbe je torej v opravi storitve. Podjemnik pa ne dolguje le prizadevanja kot pri pogodbi o naročilu ("truda", glej tretji odstavek 766. člena OZ), temveč uspeh. To so lastnosti, zaradi katerih je področje uporabe podjemne pogodbe zelo široko.
V posameznih pravnih redih držav članic Evropske unije se insolvenčno pravo in insolvenčni postopki med seboj bolj ali manj razlikujejo. Nekateri pravni redi so bolj ugodni za upnike, drugi za dolžnike. Nekateri so relativno novi, spet drugi preverjeni in preizkušeni. Stečajni turizem je posebna oblika forum shoppinga (izbira najugodnejšega sodišča),skaterim želi dolžnik izkoristiti ugodnosti, ki mu jih prinašajo stečajni predpisi drugega pravnega reda. Tesno je povezan z institutom središča dolžnikovih glavnih interesov (COMI). Do zlorab prihaja zlasti zaradi narave COMI, kajti COMI namreč ni statičen in se lahko prenaša iz ene države članice v drugo. Zaradi tovrstnih zlorab ima nova Uredba (EU) 2015/848 bolj določno definicijo COMI kot predhodnica, Uredba (ES) št. 1346/2000. Turisti dolžniki se ozirajo predvsem za Veliko Britanijo, ki s svojo za dolžnika ugodno stečajno zakonodajo "vabi" k prenosu COMI. Stečajni postopek je v Veliki Britaniji skupaj z izbrisom skoraj vseh dolgov končan v enem letu. Slednje vzbuja precejšne zanimanje dolžnikov, saj lahko ponekod postopki trajajo tudi pet in več let.
Ali velja misel "Pravica ne dela nikomur krivice!" v kontekstu pozitivnega prava in ali je možno pravico sploh zlorabiti? Sistem pozitivnega prava je (ali bi moral biti) tako (iz)oblikovan, da njegovi uporabniki niso nikoli v pravni dilemi, da s tem, ko uporabijo pravno normo (tako kot je zapisana), lahko povzročijo tudi "zlorabo pravice".
Priznam, da sem izbral precej ambiciozno zveneč naslov za svoj članek. Ker gre za kratek zapis, v katerem se bom obravnavane tematike le dotaknil, naj takoj omejim področje svojega raziskovanja. V zadnjem času je s strani vplivnih pravnikov in mnenjskih voditeljev po Evropi moč slišati vse bolj agresivne zahteve za širjenje definicije "sovražnega govora" v zvezi z dvema zelo aktualnima družbenima temama. Prva je množični prihod beguncev oziroma migrantov z različnih kriznih območij v Evropo, druga (zaradi geografskega izvora večine beguncev s prvo povezana, čeprav mnogo širša) pa je problematika kolizije med tradicionalnim razumevanjem določene manjšine islamskih vernikov in v Evropi ustaljenim razumevanjem dopustnosti verske satire, smešenja ter intelektualnega obračunavanja.
Problemi formalizma - drugič (meje uradnega preizkusa)
Tokrat bom nadaljeval tam, kjer sem končal prejšnjo kolumno. Procesni zakoni bolj ali manj strogo določajo, kaj sodišče mora in česa ne sme početi po uradni dolžnosti. Meje uradnega preizkusa so tipičen primer formalnosti, ko se sodišče z vsebino ne sme ukvarjati - če pa jo slučajno uzre, mora pred njo mižati. Tak formalizem je načeloma dopusten zato, da so postopki sploh lahko učinkoviti. Če znova vpeljem tudi lika razburjenega laika na eni in zadrtega ali duševno lenega pravnika na drugi strani, bo iz njunih tipičnih in pričakovanih odzivov jasno, da obseg in ostrina formalizma tu nista neproblematična.
Sprememba strategije upravljanja državnega premoženja
Pred letom dni je bila sprejeta strategija upravljanja državnega premoženja, ki pa za zdaj še ni pripomogla k boljšemu korporativnemu upravljanju. Ker je pozornost odločevalcev usmerjena predvsem na kratek rok, tega ni pričakovati niti z napovedanimi spremembami strategije.
Igor Vuksanovič
• Ali je dopustno članstvo župana v upravi, nadzornem svetu ali upravnem odboru gospodarske družbe, javnega podjetja, zavoda, katerih ustanovitelj oziroma družbenik je občina?
Delavcu je bil v aprilu izplačan celoten regres, kar je v podjetju običajna praksa. Zaradi poslovnih razlogov mu je moral delodajalec maja podati redno odpoved pogodbe o zaposlitvi.
Transformacija pogodbe o zaposlitvi v pogodbo za nedoločen čas
Javni uslužbenec ima sklenjeno pogodbo o zaposlitvi za določen čas za projektno delo, ki traja deset let. Pogodba je bila sklenjena 1. januarja 2007 (dvakrat po pet let). Pred tem je isti delavec imel sklenjeno pogodbo o zaposlitvi prav tako za določen čas (obdobje od 12. februarja 2005 do 31. decembra 2006) za isto delovno mesto, vendar zaradi nadomeščanja odsotnega delavca.
Izjemna pooblastila vojske
Prvi, drugi in tretji odstavek 37.a člena Zakona o obrambi niso v neskladju z Ustavo.
Spremembe in dopolnitve zakonov ne morejo biti predmet avtentične razlage
Odločba US RS, št. U-I-153/14, U-I-123/15, 12. maj 2016 Peti odstavek 206. člena Zakona o pokojninskem in invalidskem zavarovanju je bil v delu, v katerem je določal, da imajo zavarovanci, ki so najmanj 10 let opravljali vojaško službo v Slovenski vojsk
V okviru prepovedi ponovnega sojenja o isti stvari se kot isti historičen dogodek obravnava časovno in krajevno povezan življenjski primer, katerega obravnavanje v več ločenih kazenskih postopkih bi bilo z vidika pravice do poštenega postopka in vsebinsko pravilne odločitve nesprejemljivo. Samo ob izpolnjevanju teh pogojev se načelo ne bis in idem lahko nanaša tudi na pozneje odkrita ista oziroma istovrstna kazniva dejanja, ki niso bila zajeta v pravnomočno obravnavanem nadaljevanem kaznivem dejanju, ki se nanaša na isto časovno obdobje, ter je zato kasnejši pregon zanje izključen.
Pogodba o zaposlitvi za določen čas - nadomeščanje začasno odsotne delavke
Za presojo zakonitosti pogodbe o zaposlitvi oziroma obstoja razloga za sklenitev pogodbe o zaposlitvi za določen čas ni pomembno, če je začasno odsotna delavka odšla na porodniški dopust še pred sklenitvijo pogodbe o zaposlitvi tožnice, saj nadomeščanje začasno odsotnega delavca ne pomeni, da bi moral delavec odsotnega delavca nadomeščati ves čas oziroma celotno obdobje njegove odsotnosti. Ni tudi pomembno ali je prejšnji delavec uvedel novega delavca v delo ali ne. Prav tako ni bistveno, če tožnica začasno odsotne delavke ni nadomestila na istih delih oziroma nalogah, saj so te predstavljale le eno od delovnih nalog delovnega mesta "prodajalec" ki so se menjale.
Dogovorjena konkurenčna klavzula je bila v skladu z 38. členom ZDR, ki oblike civilne sankcije za njeno kršitev ni posebej določal; stranki pogodbe sta se lahko dogovorila bodisi za plačilo odškodnine v smislu drugega odstavka 239. člena OZ bodisi za pogodbeno kazen v smislu 247. člena OZ.
V obravnavani zadevi se v stanovanju pojavljajo vlažni madeži in plesen na več mestih, hkrati pa gre za takšno vlago, ki je ni mogoče odpraviti s pravilno uporabo stanovanja, poglavitni vzrok za nastalo vlago in plesen v stanovanju je slaba izvedba gradbenih del; zato je pravilen zaključek, da gre za napako, ki znatno ovira normalno uporabo stanovanja. To pa pomeni, da je bil (na podlagi petega odstavka 20. člena ZVKSES) odstop prve tožnice od prodajne pogodbe utemeljen in posledično tudi njen kondikcijski zahtevek za vračilo kupnine z zakonskimi zamudnimi obrestmi od dneva, ko je plačala kupnino.
Ali je dopustno uničenje osnovnošolske dokumentacije s področja obravnave učencev, ki potrebujejo pomoč in svetovanje?
Kajenje po evropsko
Na Ministrstvu za zdravje je trenutno v pripravi nov predlog Zakona o omejevanju tobačnih in povezanih izdelkov, ki implementira Direktivo 2014/40/EU Evropskega parlamenta in Sveta z dne 3. aprila 2014 o približevanju zakonov in drugih predpisov držav članic o proizvodnji, predstavitvi in prodaji tobačnih in povezanih izdelkov in razveljavitvi Direktive 2001/37/ES. V tokratni sodbi je Sodišče EU presojalo veljavnost nekaterih določb zadevne direktive, katere namen je olajšati pravilno delovanje notranjega trga s tobačnimi in povezanimi izdelki, ob upoštevanju visoke ravni varovanja zdravja ljudi, zlasti mladih, in izpolnitev obveznosti Unije iz Okvirne konvencije Svetovne zdravstvene organizacije za nadzor nad tobakom (FCTC).
Odgovornost spletnega medija za komentarje uporabnikov
Že pred prelomno odločitvijo Evropskega sodišča za človekove pravice (ESČP) v zadevi Delfi proti Estoniji z dne 16. junija 2015 je Ministrstvo za kulturo RS predlagalo novelo Zakona o medijih, s katero bi se jasno in predvidljivo uredila odgovornost medija za spletne komentarje pod uredniškimi vsebinami. Takrat se je vnela burna razprava o tem, ali bi ureditev, ki predvideva absolutno in objektivno odgovornost odgovornega urednika za komentarje uporabnikov, kršila pravico do svobode izražanja. Že v medresorski obravnavi je ministrstvo na pobudo Informacijskega pooblaščenca v predlogu ohranilo le obveznost medija, da vzpostavi pravila komentiranja. To različico predloga je sprejel Državni zbor ne dolgo za tem, ko je sodba ESČP v zadevi MTE in index.hu proti Madžarski z dne 2. februarja 2016 potrdila, da bi bil prvoten predlog ministrstva, če bi se nanašal zgolj na sovražni govor, povsem skladen z Evropsko konvencijo o človekovih pravicah (EKČP).
Sodbe Sodišča
Novo (skoraj staro) vodstvo
"Usmeritev za naprej je nadaljnja podpora društvom in krepitev sodelovanja z njimi ter prizadevanje, da postanejo vsakoletni Dnevi slovenskih pravnikov vnovič osrednje srečanje vseh pravnikov in pravniških poklicev pri nas," je na volilni skupščini Zveze društev za gospodarsko pravo, ki je bila 6. junija v Mariboru, povedala prejšnja in nova predsednica te zveze, sicer profesorica na PF Univerze v Mariboru, dr. Darja Senčur Peček.
V prvi polovici letošnjega leta je pri Založbi Uradni list RS izšel priročnik avtorice mag. Nine Scortegagna Kavčnik Zakonita odpoved pogodbe o zaposlitvi iz poslovnega razloga (144 strani). Priročnik je prikaz pravilnega odpuščanja delavca, kadar gre za redno odpoved pogodbe o zaposlitvi iz poslovnega razloga, tj. odpoved zaradi prenehanja potreb po opravljanju določenega dela pod pogoji iz pogodbe o zaposlitvi zaradi ekonomskih, organizacijskih, tehnoloških, strukturnih ali podobnih razlogov na strani delodajalca.
Zakon o javnem naročanju s komentarjem
Novi Zakon o javnem naročanju (ZJN-3) je začel veljati 1. aprila 2016. Že sredi aprila pa je izšel Zakon o javnem naročanju s komentarjem (IUS SOFTWARE, GV Založba, Ljubljana 2016, 444 strani), ki ga je napisala profesorica na PF Univerze v Mariboru dr. Vesna Kranjc. Profesorica nedvomno zaseda pomembno mesto med pravnimi teoretiki s področja prava javnih naročil, zato je njen komentar k novemu ZJN-3 zelo pomemben za razumevanje zakona.
Oba slaloma je dobro izpeljala
Že zelo dolgo je med zamislimi za kotičke čakala tale poved, ki sem jo zapisala v naslovu. Poslala mi jo je prijateljica, z vprašanjem, ali je zaimek oba v njej uporabljen pravilno. Poglejmo, kaj pravi slovnica.
Sapiens autem nihil facit, quod non debet, nihil praetermittit, quod debet
Navedek je vzet iz Senekovega spisa o blagosti (De clementia II, 7, 1). Slovensko bi se glasil Moder človek ne stori ničesar, česar ni dolžan, in ne izpusti ničesar, kar je dolžan.
Enotno patentno sodišče je novo nadnacionalno sodišče, specializirano za patentne spore, ki temelji na Sporazumu o enotnem sodišču za patente, ki ga je podpisalo 25 držav članic EU. Vlada RS pa je na seji 2. junija določila predlog zakona o ratifikaciji Sporazuma o enotnem sodišču za patente. Sodišče bo pričelo s poslovanjem predvidoma v začetku leta 2017 in pričakovati je, da bo Enotno sodišče za patente hitro postalo vodilno patentno sodišče na mednarodni ravni z naglo rastočim številom primerov.
Od 7. do 13. junija
Torek, 7. 6. Konferenca ob podpisu sporazuma o nasledstvu. V Državnem zboru je potekala mednarodna konferenca ob 15. obletnici podpisa sporazuma o nasledstvu po nekdanji SFRJ. S sporazumom, ki je bil podpisan deset let po razpadu SFRJ, je bilo dokončno potrjeno, da je o
Torek, 7. 6. Čezmejni investicijski skladi. Upravitelji skladov, vlagatelji, potrošniške skupine in drugi zainteresirani so vabljeni, da predstavijo izkušnje in ovire v zvezi s čezmejnim delovanjem investicijskih skladov, kot so tržna pravila, upravne ureditve v drugih drž
17. junij 1972 - Afera Watergate V Washingtonu so aretirali pet, v vzdrževalce preoblečenih moških, ki so na sedežu demokratske stranke v hotelu Watergate poskušali namestiti prisluškovalne naprave. Njihova aretacija je sprožila afero, zaradi katere je moral odstopiti pred
Z uveljavitvijo novega Zakona o javnem naročanju - ZJN-3 (Ur. l. RS, št. 91/15) je s 1. aprilom 2016 začel delovati tudi prenovljeni portal javnih naročil, ki naročnikom in ponudnikom zagotavlja funkcionalnosti, ki so si jih želeli že več let. Portal javnih naročil je namreč spletni informacijski portal Ministrstva za javno upravo, na katerega naročniki neposredno pošiljajo v objavo obvestila in dokumentacijo v zvezi z oddajo javnega naročila ter drugo dokumentacijo, za katero zakon, ki ureja javno naročanje, določa objavo na portalu javnih naročil (na primer odločitve o javnem naročilu, podatki o oddanih evidenčnih naročilih).
Ur. l. RS, št. 36/16 1. Predsednik Okrajnega sodišča v Novi Gorici - Sodni svet RS; rok je 20. junij. 2. Ponovni javni poziv za zbiranje prijav možnih kandidatov za predsednika in dva člana Fiskalnega sveta - Vlada RS; rok je 30. junij. Ur. l. RS, št.
Sklepi, ki jih je Vlada RS sprejela na 91. redni seji (9. junij 2016): - letno poročilo o izvajanju ukrepov države na trgu dela za leto 2015; - aktivna politika zaposlovanja; - manjše spremembe politike prejemkov Družbe za upravljanje terjatev bank (DUTB); - poročilo Ministrst
10. junij - predlog zakona o dopolnitvah Zakona o delovnih razmerjih.
Akti, ki začnejo veljati v naslednjem mesecu: 1. Zakon o postopku priznavanja poklicnih kvalifikacij za opravljanje reguliranih poklicev - ZPPPK (Ur. l. RS, št. 39/16) - veljati začne 18. junija. 2. Zakon o spremembi Zakona o medijih - ZMed-D (Ur. l. RS, št. 39/16)